text: Også mindretallet kan komme i krise
  24 februar 2012 kl. 08.43
  Mange af dem, der får krisehjælp på Aabenraa Selvhjælpscenter, kommer fra syd for grænsen.
  Aabenraa Selvhjælpscenter har en lokalafdeling i Padborg. Og den afdeling er flittigt benyttet af mennesker med adresse syd for grænsen.
  Selvhjælpscenteret hjælper mennesker, der er kommet i krise.
  - Vi er til for folk med ondt i livet, og de problemer, folk kommer med, er en blandet landhandel, siger Inger Margrethe Møller til Flensborg AVis.
  Hun arbejder i lokalafdelingen i Padborg, og har stor erfaring med brugere, der er bor syd for grænsen.
  - Det kan være en mand eller kvinde fra det danske mindretal, der er gift med en tysker, som vælger os frem for en tysk selvhjælpsorganisation. Jeg har flere fra blandede ægteskaber, som kommer hos mig, og nogle gange kommer den tyske ægtefælle også med, siger Inger Margrethe Møller.
  